Egipat: Da li je ElBaradei budući lider!?
Analitičari procjenjuju da je logično da je ElBaradei, kao politički umjerenjak, postao vodeća ličnost opozicionog fronta
Mohamed Elbaradei jeste „isplivao i izronio,“ jeste najšešća meta reportera, jeste aktivni učesnik prosvjeda i glasnogovornik ogromnog broja Egipćana koji sa egipatskih ulica traže, zahtijevaju odlazak Hosnija Mubaraka, ali je rano reći da je on „vitez na bijelom konju“ koji će Egipat izvesti iz krize. Dva najčešće spominjana imena u izvještajima koji ovih dana stižu iz Egipta, ili se tiču zbivanja u toj zemlji, su Hosni Mubarak, 30 godina predsjednik te zemlje, i Mohamed ElBaradei, sada u Egiptu vodeća opoziciona ličnost. Gospodin ElBaradei je svjestkoj javnosti najpoznatiji kao direktor Međunarodne agencije za atomsku energiju (IAEA). Tu funkciju obavljao je od 1997. do 2009. godine. Uz druga priznanja, i njemu kao čelniku, a i Agenciji, 2005. godine dodijeljena je Nobelova nagrada za mir. Vrijeme provedeno u Beču, sjedištu Agencije, proticalo je i u tenzijama između ElBaradeia i američkih zvaničnika, posebno kada je bilo riječi o nuklernom programu iranskog režima, podsjeća Fawaz Gerges sa londonske Škole za ekonomiju i ističe: Ipak, i uz podršku Sjedinjenih Država, Mohamed ElBaradei je i treći put izabarn za direktora IAEA, a Nobelova nagrada dodijeljena im je za napore koje su uložili u sprečavanje trgovine nuklernim materijalima. Sada, u Egiptu, ELBaradei je iz političke i diplomatske anonimnosti izronio kao vodeći glas opozicije predsjedniku Mubaraku. Emad Shahin, profesor američkog univerziteta Notre Dame, procjenjuje da mnogi Egipaćani na ElBaradeia, sada 69-godišnjaka, gledaju kao na političkog „outsidera,“ nekoga ko je 30 godina živio izvan Egipta i tek nedavno se vratio u rodnu zemlju: No, profesor Shahin odmah dodaje da ElBaradeijevih 30 godina u inostranstvu imaju, u sadašnjim egipatskim okolnostima, i pozitivnu stranu: U sadašnjim, vrlo širokim i snažnim protestima i zahtjevima da Hosni Mubarak ode sa predsjedničke funkcije i sa egipatske političke scene, kredibilitet Mohameda ElBaradeia uvećan je upravo njegovim neovisnim stajalištima, kao direktora IAEA, prema Sjedinjemim Državama. Uz to, kako profesor Shahin kaže, ElBaradeia karakterišu osobine populiste, narodnjaka: Analitičari procjenjuju da je logično da je ElBaradei, shvaćen i prihvaćen kao politički umjerenjak, isplivao na površinu kao glasnogovornik opozicionog fronta, da su ga, kao takvog, prihvatile različite grupe i struje... nacionalisti, centristi, lijevo orinetirani... pa i Muslimansko bratstvo, najstarija i najveća egipatska islamistička organizacija. Gospodin Gerges, u tom kontetksu, kaže: Za gospodina Gergesa El Baradei je sada, po mnogim elementima, najbitnija ličnost opozicije: Činjenica je da je ElBaradei u sadašnjim okolnostima predstavnik opozicije koji najčešće javno izražava zahtjeve opozicionara. Neki analitičari, među njima i Aaron David Miller iz vašingtonskog centra Woodrow Wilson, smatraju da treba biti suzdržan u procjenama i prognozama koji bi pojedninac bi mogao, eventualno, biti dudući, ili jedan od budućih lidera u Egiptu. Gospodin Miller kaže: I takva vrsta sudržanosti nije na odmet. Mohamed Elbaradei jeste „isplivao i izronio,“ jeste najšešća meta reportera, jeste aktivni učesnik prosvjeda i glasnogovornik ogromnog broja Egipćana koji sa egipatskih ulica traže, zahtijevaju odlazak Hosnija Mubaraka, ali je rano reći da je on, kako reče gospodin Miller, „vitez na bijelom konju“ koji će Egipat izvesti iz krize.